П Р О Т О К О Л   № 5
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 18.02.2019 г.

Днес, 18.02.2019 г. /понеделник/ от 09.00 часа се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова

ЧЛЕНОВЕ:  Калина Чапкънова 
    Евгени Диков
						   
На заседанието присъстват: експертният сътрудник на комисията Светла Кирилова – старши експерт в отдел „ЧРАОСВ” и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Предложение от главния прокурор за осигуряване на щатни бройки за съдебни служители в Софийската районна прокуратура и Специализираната прокуратура и за осигуряване на щатни бройки за длъжността „Прокурорски помощник“ в прокуратури. /вх. № ВСС-2278/15.02.2019 г./

Комисия „Съдебна администрация” предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. ДАВА СЪГЛАСИЕ за трансформиране на 8 /осем/ щатни бройки в щата на Софийска районна прокуратура, както следва:
- 1 /една/ щатна бройка за длъжността „призовкар“ в 1 /една/  щатна бройка за длъжност „главен специалист - счетоводител“
- 1 /една/ щатна бройка за длъжността „призовкар“ в 1 /една/  щатна бройка за длъжност „младши специалист – стопанисване на стоково материални ценности и веществени доказателства“
- 1 /една/ щатна бройка за длъжността „домакин“ в 1 /една/  щатна бройка за длъжност „младши специалист – домакин“
- 1 /една/ щатна бройка за длъжността „призовкар“ в 1 /една/ щатна бройка за длъжност „младши специалист – административна дейност“
- 2 /две/ щатни бройки за длъжността „призовкар“ в 2 /две/ щатни бройки за длъжност „младши специалист – електронна обработка на статистически данни“
- 1 /една/ щатна бройка за длъжността „призовкар“ в 1 /една/ щатна бройка за длъжност „младши специалист – класифицирана информация“
- 1 /една/ щатна бройка за длъжността „шофьор - призовкар“ в 1 /една/ щатна бройка за длъжност „младши специалист – организация на автотранспорта и съдебна поща“
2. СЪКРАЩАВА, на основание чл. 30, ал. 5, т. 8 от ЗСВ, 8 /осем/ щатни бройки в щатовете на Националната следствена служба и Администрацията на главния прокурор, както следва:
- 1 /една/ щатна бройка за длъжност „главен експерт“ в „Аналитично звено“ в НСлС
- 1 /една/ щатна бройка за длъжност „старши експерт“ в „Аналитично звено“ в НСлС
- 1 /една/ щатна бройка за длъжност „старши специалист“ в „Аналитично звено“ в НСлС
- 3 /три/ щатни бройки за длъжност „съдебен деловодител“ в НСлС
- 2 /две/ щатни бройки за длъжност „шофьор“ в сектор „Техническо обслужване“, дирекция „СФТО“ при АГП
3. РАЗКРИВА, на основание чл. 30, ал. 5, т. 8 от ЗСВ, 8 /осем/ щатни бройки в щата на Софийска районна прокуратура, както следва:
- 6 /шест/ щатни бройки за длъжност „съдебен деловодител“
- 2 /две/ щатни бройки за длъжност „чистач“.
При липса на възможност за приложението на чл. 343, ал. 2 от ЗСВ, трудовите правоотношения със съдебните служители на съкратените заети щатни бройки следва да се прекратят на основание чл. 328, ал. 1, т. 2, предл. 2-ро от КТ, поради съкращаване на щата, при стриктно спазване на разпоредбите на чл. 329 от КТ и закрилата при уволнение по чл. 333 от КТ.
4. СЪКРАЩАВА, на основание чл. 30, ал. 5, т. 8 от ЗСВ, 11 /единадесет/ щатни бройки в щатовете на Върховна касационна прокуратура и  Администрацията на главния прокурор, както следва:
- 1 /една/ щатна бройка за длъжност „съдебен деловодител“ в отдел 02 „Досъдебен“ при ВКП
- 3 /три/ щатни бройки за длъжност „съдебен деловодител“ в отдел 03 „Съдебен“ при ВКП
- 2 /две/ щатни бройки за длъжност „съдебен деловодител“ в отдел 04 „Международен“ при ВКП
- 1 /една/ щатна бройка за длъжност „главен специалист“ в отдел 05 „Аналитичен“ при ВКП
- 2 /две/ щатни бройки за длъжност „младши експерт“ в отдел 05 „Аналитичен“ при ВКП
- 1 /една/ щатна бройка за длъжност „съдебен деловодител“ в отдел 06 „Административен“ при ВКП
- 1 /една/ щатна бройка за длъжност „чистач“ в отдел „Техническо обслужване“, дирекция „СФТО“ при АГП.
5. РАЗКРИВА, на основание чл. 30, ал. 5, т. 8 от ЗСВ, 11 /единадесет/ щатни бройки в щата на Специализираната прокуратура, както следва:
- 10 /десет/ щатни бройки за длъжност „съдебен деловодител“
- 1 /една/ щатна бройка за длъжност „чистач“
 При липса на възможност за приложението на чл. 343, ал. 2 от ЗСВ, трудовите правоотношения със съдебните служители на съкратените заети щатни бройки следва да се прекратят на основание чл. 328, ал. 1, т. 2, предл. 2-ро от КТ, поради съкращаване на щата, при стриктно спазване на разпоредбите на чл. 329 от КТ и закрилата при уволнение по чл. 333 от КТ.
6. СЪКРАЩАВА, на основание чл. 30, ал. 5, т. 8 от ЗСВ, 3,5 /три и половина/ щатни бройки в щатовете на Върховна касационна прокуратура,  Национална следствена служба и Администрацията на главния прокурор, както следва:
- 1 /една/ щатна бройка за длъжност „съдебен деловодител“ в отдел 06 „Административен“ при ВКП
- 1 /една/ щатна бройка за длъжност „съдебен деловодител“ в звено „Служители по чл. 26, ал. 2 от ПАПРБ“ в НСлС
- 1 /една/ щатна бройка за длъжност „съдебен деловодител“ в служба „Защита на класифицираната информация“ в НСлС
- 0,5 /половин/ щатна бройка за длъжност „старши специалист“ в отдел „Защита на класифицираната информация“, дирекция „Сигурност“ при АГП.
7. РАЗКРИВА, на основание чл. 30, ал. 5, т. 8 от ЗСВ, 4 /четири/ щатни бройки за длъжност „прокурорски помощник“, както следва
- 1 /една/ щатна бройка в щата на Окръжна прокуратура – Перник 
- 1 /една/ щатна бройка в щата на Районна прокуратура – Кърджали
 - 2 /две/ щатни бройки в щата на Районна прокуратура – Варна.

ВНАСЯ предложението в заседание на Прокурорската колегия на Висшия съдебен съвет, насрочено на 20.02.2019 г., за разглеждане и произнасяне. 

2. ОТНОСНО: Предложение от главния прокурор за разкриване на 0,5 /половин/ щатна бройка за длъжност „чистач“ в Районна прокуратура - Разлог. /вх. № ВСС-2030/13.02.2019 г./

Комисия „Съдебна администрация” предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

РАЗКРИВА, на основание чл. 30, ал. 5, т. 8 от ЗСВ, 0,5 /половин/ щатна бройка за длъжност „чистач“ в Районна прокуратура – Разлог.
МОТИВИ: Съотношението брой магистрати спрямо брой служители е 1:1,14 – по-ниско от средното за страната. В длъжностното разписание на РП-Разлог няма утвърдена щатна бройка за длъжността „чистач“. Дейността по почистване и поддръжка на помещенията е възложена на служител на длъжност „съдебен архивар“, а при отсъствието му, тази дейност се извършва от други служители също с различни функционални задължения. Щатната бройка ще бъде финансово обезпечена за сметка на бюджета на ПРБ за 2019 г.

ВНАСЯ предложението в заседание на Прокурорската колегия на Висшия съдебен съвет, насрочено на 27.02.2019 г., за разглеждане и произнасяне. 

3. ОТНОСНО: Предложение от районния прокурор на Районна прокуратура - Левски за разкриване на 1 /една/ щатна бройка за длъжност „чистач“. /вх. № ВСС-893/13.02.2019 г./

Комисия „Съдебна администрация” предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

ДАВА СЪГЛАСИЕ за трансформиране на 1 /една/ свободна щ.бр. за длъжността „съдебен секретар“ в 1 /една/ щ.бр. за длъжност „чистач“, в Районна прокуратура – Левски.
МОТИВИ: Високото съотношение брой магистрати спрямо брой съдебни служители е 1:2, което допълнително ще се увеличи при увеличаване щата на служителите. Исканата щатна бройка следва да се осигури чрез трансформиране на свободната щ.бр. за длъжността „съдебен секретар“.

ВНАСЯ предложението в заседание на Прокурорската колегия на Висшия съдебен съвет, насрочено на 27.02.2019 г., за разглеждане и произнасяне. 

4. ОТНОСНО: Жалба от Ивайло Георгиев Илиев от гр. Ловеч във връзка с участие в конкурс за длъжността „шофьор-призовкар“ в Районна прокуратура – Ловеч. /вх. № ВСС-15507/17.12.2018 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. Изпраща жалбата по т. 4 на административния ръководител на РП-Ловеч, по компетентност, с копие до жалбоподателя.

ПРЕДСЕДАТЕЛ 
НА КОМИСИЯТА:      /п/
				   ГЕРГАНА МУТАФОВА